पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर। अलसुबह ब्रह्म मुहूर्त से भक्तों की आवाजाही शुरू हो गई। जैसे दिन चढ़ता गया, भक्तों की भीड़ भी बढ़ती गई। दोपहर बाद तक हजारों की तादाद में भक्तों ने शनिदेव के दर्शन किए। लोहा बाजार स्थित शनि मंदिर के पुजारी पन्नालाल जोशी ने बताया कि जो योग आज के दिन बना है, यह योग उस समय भी बना था, जब शनि देव अवतरित हुए। विशेष योग के भक्तों ने तेलाभिषेक किया। मंदिर में हवन, छप्पन भोग, स्वर्ण आंगी धारण के आयोजन हुए।
खेमपुरा रेलवे फाटक के पास नवप्रतिष्ठित शनि मंदिर में भजन संध्या व कथा का आयोजन किया गया। पुजारी जगदीश जोशी ने बताया कि दिनभर भक्तों की आवाजाही बनी रही। विशेष संयोग के चलते विशेष पूजा अर्चना की गई। मल्लातलाई स्थित शनि मंदिर के पुजारी दीपक कुमार ने बताया कि शहर की पेरीफेरी के क्षेत्रों से भी हजारों भक्त दर्शनार्थ पहुंचे।
अब तेरह साल बाद आएगा ऐसा संयोग :
हर साल ज्येष्ठ मास की अमावस्या को आने वाली शनि जयंती पर इस बार शनि, अमावस्या का विशेष योग बना। ये महासंयोग शनि की साढ़े साती व ढैया वाले जातकों के लिए श्रेष्ठ माना गया है। ज्योतिषविदों के अनुसार ये योग तीन साल पहले बना था और अब योग तेरह साल बाद आएगा। शनि जयंती और विशेष योग के चलते शनिदेव के निमित्त किए गए उपाय शुभ फल प्रदान करेंगे। ज्योतिषविदों के अनुसार वर्तमान में पांच राशियों पर साढ़े साती व ढैया चल रही है। इनमें कन्या, तुला, वृश्चिक को साढ़े साती और कर्क व मीन पर ढैया चल रही है। इन राशि के जातकों के लिए शनि पूजन, दर्शन श्रेष्ठ माना गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn